
MEGÁLLAPODÁS 
amely létrejött egyrészről Martfű Város Önkormányzata képviseletében  Dr. Kiss Edit polgármester, másrészről a Dr. BEZSILLA MED.  Egészségügyi Szolgáltató Kft. – 5435 Martfű, Széchenyi út 20. adószám: 23743391-1-16 - képviseletében Dr. Bezsilla Erzsébet között, egészségügyi szolgáltatás nyújtására az alábbi feltételekkel.  
1. Felek megállapodnak abban, hogy Martfű város teljes közigazgatási területére kiterjedően a gyermek háziorvosi ellátás feladatait területi ellátási kötelezettséggel a Dr. BEZSILLA MED. Kft. látja el a vonatkozó jogszabályi feltételeknek megfelelően.
2. A háziorvosi ellátást az egészségügyi szolgáltató a személyes ellátásra kötelezett orvos Dr. Bezsilla Erzsébet – orvosi nyilvántartási száma: 47109  - közreműködésével látja el.
3. A területi ellátási kötelezettséget a Dr. BEZSILLA MED. Kft. biztosítja azzal, hogy a hozzá bejelentkezett személyekkel azonos ellátásban részesíti a körzetében lakó és más orvost választó biztosítottakat is, ha azok választott orvosukat felkeresni nem tudják.
4. A rendelés ideje:

Hétfő: 9-12

Kedd: 13-16


Szerda: 9-12


Csütörtök: 13-16





Péntek: 9-12


Tanácsadás: Kedd: 8-10
5. Felek megállapodnak abban, hogy a Dr. BEZSILLA MED. Kft. külön megállapodás alapján iskola-egészségügyi feladatot lát el, melyért - a mindenkor érvényben lévő jogszabály alapján - díjazásban részesül.
6. Az Önkormányzat az ügyeleti ellátást külön szerződésben, külső vállalkozóval biztosítja.
7. Martfű Város Önkormányzata a gyermek háziorvosi feladatai ellátásához térítésmentesen biztosítja a Dr. BEZSILLA MED. Kft. részére a Martfű, Gesztenye sor 8.szám alatti Egészségházban lévő 23,04 m2 gyermek háziorvosi  rendelőhelyiséget, valamint a hozzátartozó 66,57m2 betegváró és szociális helyiségeket, s annak vagyonvédelmét.
 8. Az önkormányzat vállalja a fenti rendelő és kiegészítő helyiségek működtetését, / fűtés, világítás, víz-szennyvízszolgáltatás, szemétszállítás, takarítás / melynek költségeihez a DR. BEZSILLA MED. Kft. a Martfű Város Önkormányzatának Képviselő-testülete által külön határozatban meghatározott – és folyamatosan felülvizsgált – mértékben járul hozzá, és a működtetési költséget számla alapján az önkormányzatnak megtéríti 
9. Szerződő felek megállapodnak, hogy a használatba vett épület műszaki meghibásodásából eredő üzemeltetési költség többletet ( pl: csőtörés, elfagyás ) az Önkormányzat, mint az épület tulajdonosa köteles viselni, valamint gondoskodik az épület karbantartásáról. 
10. Felek megállapodnak abban, hogy Martfű Város Önkormányzata a külön rendeletben meghatározott minimum feltételhez szükséges eszközöket – a megállapodás mellékletét képező leltár szerint - térítésmentesen rendelkezésre bocsátja a szolgáltatónak, a Dr. BEZSILLA MED. Kft. pedig vállalja hogy a továbbiakban szükséges eszközöket saját erőből  biztosítja, illetve  saját felelősségi körében gondoskodik az eszközök működőképes rendelkezésre állásáról. 
A háziorvosi szolgáltató Dr. BEZSILLA MED. Kft. által vásárolt eszközök a továbbiakban a Kft. tulajdonát  képezik.

11. Felek megállapodnak, hogy Martfű Város Önkormányzata - leltár szerint – térítésmentes használatra átadja a fenti rendelő berendezési tárgyait. 
12. A Dr. BEZSILLA MED. Kft. vállalja hogy a részére térítésmentesen rendelkezésre bocsátott berendezési tárgyak, felszerelések, eszközök állagát megóvja, az Önkormányzat vállalja hogy a külön jogszabályban meghatározott minimum feltételekhez szükséges eszközök, műszerek karbantartásának költségeit vállalja.
13. A Dr. BEZSILLA MED Kft. vállalja, hogy saját költségén biztosítja a háziorvosi ellátásához szükséges fogyóanyagokat.
14. Felek megállapodnak hogy Martfű város teljes közigazgatási területére kiterjedő gyermek háziorvosi betegellátását a Dr. BEZSILLA MED. Kft. folyamatosan biztosítja, akadályoztatása, tartós távolléte esetén helyettesítéséről és  a  helyettesítés költségeiről a Kft. gondoskodik.
15. A Dr. BEZSILLA MED Kft. vállalja, hogy a zavartalan betegellátáshoz szükséges szakdolgozókat saját költségén biztosítja, gondoskodik munkájuk ellátásához szükséges szakmai továbbképzésükről, távollétükben helyettesítésükről.
16. Felek megállapodnak, hogy a  gyermek háziorvosi feladatainak ellátásához szükséges megállapodásban rögzítetteken túl az önkormányzat anyagi kötelezettséget nem vállal, az ellátást végző esetleges csődje esetén minden kötelezettség a Dr. BEZSILLA MED. Kft-t terheli. 
17. Az önkormányzat kártalanítási kötelezettséggel tartozik a körzetmódosítás miatt bekövetkezett, háziorvost ért kár estén, melynek megállapításánál figyelembe kell venni a háziorvosi szolgáltató által a finanszírozása keretében a változás évét megelőző évben kapott egy éves összeget.
 

18. Az Önkormányzat a megállapodást – indoklással – felmondja, ha a háziorvos a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a háziorvos önálló egészségügyi tevékenység végzésére való jogosultságát bármely okból elveszti.
19. A felek a megállapodást 6 hónapos felmondási idővel írásban mondhatják fel.
20. Jelen megállapodás az aláírás napjától  határozatlan időre szól.

21. A megállapodásban foglaltak módosítását bármelyik fél, bármikor kezdeményezheti.
22. Jelen megállapodás hatályba lépésével felek között 2013. június 11. napján a gyermek háziorvosi  feladatainak ellátására létrejött megállapodást megszüntetik.
23. A jelen megállapodásban nem rögzített kérdésekben a mindenkori jogszabályok az irányadók. 

M a r t f ű, 2014. 
……………………………………….               ……………………………………….
Martfű Város Önkormányzat nevében 
       DR. BEZSILLA MED. Kft  képviseletében
         Dr. Kiss Edit                                          Dr. Bezsilla Erzsébet
Ellenjegyeztem:
…………………………
Szász Éva
